Tallinna Juudi Eraühisgümnaasium

Tallinna Juudi Eraühisgümnaasium oli aastatel 1923– Tallinnas tegutsenud keskkool.

1919. aastal asutati Tallinna Juudi Koguduse juurde venekeelne Tallinna Juudi Algkool,  Raua tänaval. 1923. aastal, kui lõpetas esimene lend algkooli õpilasi, asutati Tallinna Juudi Eraühisgümnaasium, kus õpetus oli ajutiselt venekeelne.Vähemusrahvuste kultuurielu Eesti Vabariigis 1918–1940. Dokumente ja materjale. Koost. A. Matsulevitš. Tallinn: Olion, 1993, lk 97. Esialgu oli kooli asukohaks Maakri tänav 5, alates 1924. aasta 3. veebruarist paiknes kool Karu tänav 16. 

Alates 1927. aastast allus kool Juudi Kultuuromavalitsusele ning 1930. aastast kandis nimetust Juudi Kultuurivalitsuse Tallinna Ühisgümnaasium.

1937. aastal tegi kool läbi veel ühe nimemuutuse: senine gümnaasium nimetati Tallinna Juudi Eraühisgümnaasiumiks ning selle kõrvale asutati viieaastase õppeajaga Tallinna Juudi Erareaalkool. Õppekeele küsimuses valitsesid Tallinna juudi kogukonnas suured lahkhelid ning seetõttu töötasid koolis nii heebrea- (ivriidi-) kui jidišikeelsed klassid.Gurin-Loov, E. Tallinna Juudi Gümnaasium 1923–1940 (1941). Ajalugu, mälestused, meenutused. Tallinn: “Horisont”, 1998, lk 17–49. Kool suleti 1940. aastal.

Kooli direktorina töötas aastail 1923–1940 Samuel Gurin.

Vaata ka
Tallinna Juudi Kool

Viited

Kategooria:Tallinna endised koolid
Kategooria:Juudid ja judaism Eestis